Aanbidding: Wat is dit? - www.bybelkennis.co.za
Love all, trust a few, do wrong to none. -William Shakespeare (1564-1616)
“Worship is the proper response of all moral, sentient beings to God, ascribing all honor and worth to their Creator-God precisely because he is worthy, delightfully so.” —D. A. Carson.
Die woord aanbidding, in een of ander vorm, is baie algemeen in Die Bybel. Gaan ons hulle na, sien ons wat die Bybelskrywers met die woord bedoel het.
Hier is van die algemeenste gebruike:
Aanbidding is om eer aan God te bring in reaksie op sy selfopenbaring. U het al die nasies gemaak; hulle sal voor U kom buig, Here, en aan u Naam die eer gee (Psalm 86:9).
Aanbidding gaan oor neerbuig – letterlik of figuurlik – om onderdanigheid aan God te wys. Elke keer wanneer die lewende wesens heerlikheid, eer en dank toebring aan Hom wat op die troon sit, wat tot in alle ewigheid lewe, kniel die vier en twintig ouderlinge voor Hom wat op die troon sit, en aanbid Hom wat tot in alle ewigheid lewe (Openbaring 4:9 – 10).
Aanbidding gaan oor die bring van offers aan God. En nou doen ek ‘n beroep op julle, broers, op grond van die groot ontferming van God: Gee julleself aan God as lewende en heilige offers wat vir Hom aanneemlik is. Dit is die wesenlike van die godsdiens wat julle moet beoefen (Romeine 12:1).
Daar is ‘n vooruitgang:
Aanbidding is basies die verheerliking van God deur ons reaksie op sy selfopenbaring;
Ons verheerlik God en aanbid Hom deur neer te buig en Hom te gehoorsaam; en
Ons gehoorsaam (en daarom verheerlik en aanbid ons Hom) deur alles wat ons het en alles wat ons is aan Hom as offer aan te bied.
Nancy Leigh DeMoss sê: “Worship is a believer’s response to God’s revelation of Himself. It is expressing wonder, awe, and gratitude for the worthiness, the greatness, and the goodness of our Lord. It is the appropriate response to God’s person, His provision, His power, His promises, and His plan.”